Last saved by: Jamrich Michal

OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 2 Pv 917/15/5511-15	Žilina  02.12.2016
EEČ: 2-43-371-2016

U Z N E S E N I E

Trestná vec:	obv. XXXXX 
Trestný čin:	Prečin Neoprávnené užívanie cudzej veci podľa § 215 odsek 1 Trestného zákona 

Rozhodol: 	prokurátor Okresnej prokuratúry Žilina

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX 38 XXXXX
väzba: nie
a
poškodenou:  
1.	XXXXX, XXXXX 
sídlo: XXXXX 32
v zastúpení: XXXXX 
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: 1.414,90 € 
Peňažná suma určená na všeobecne prospešné účely: 50 € 
Konkrétny adresát peňažnej sumy určenej na všeobecne prospešné účely: Občianske združenie XXXXX
Suma odovzdaná štátu na peňažnú pomoc obetiam trestnej činnosti: 50 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX XXXXX
väzba: nie
ktorý je trestne stíhaný pre trestný čin:
- Prečin Neoprávnené užívanie cudzej veci podľa § 215 odsek 1 Trestného zákona

realizované policajtom Obv.odd. PZ Rajec pod spisovou značkou ORP-2075/RA-ZA-2015.

na tom skutkovom základe, že: 
V dobe od 12.11.2015 približne 7-10 dní pásol svoj dobytok o množstve 40-50 ks na kultúrnom diele XXXXX, lokalita zvaná XXXXX ktorý má v prenájme XXXXX, konateľ spoločnosti XXXXX, čím takto neoprávneným užívaním pasienkov spôsobil spoločnosti XXXXX, škodu na spasenom poraste vo výške 365,85- Eur podľa odborného vyjadrenia č. 4/2016, na zaplatených daniach za prenajaté pozemky vo výške 209,05- Eur a vyhotovením geometrického plánu pánom Bielikom vo výške 84,- Eur,
- sa zmocnil cudzej veci malej hodnoty v úmysle prechodne ju užívať. 
 
Odôvodnenie:
Poverený príslušník PZ, OOPZ Rajec uznesením pod sp. zn. ČVS:ORP-2075/RA-ZA-2015 zo dňa 12.12.2015 podľa § 199 ods. 1 Tr. poriadku začal trestné stíhanie vo veci prečinu neoprávneného užívania cudzej veci podľa § 215 ods. 1 Tr. zákona a následne dňa 19.04.2016 uznesením podľa § 206 ods. 1 Tr. poriadku vzniesol obvinenie pre tento prečin XXXXX na tom skutkovom základe, ako je uvedené v predmetnom uznesení. 
Skutočnosť uzatvorenia zmieru medzi obvineným a poškodenou stranou je zrejmá z dohody o náhrade škody - zmier uzatvorenej   dňa  21.10.2016 v kancelárii   probačného  a   mediačného    úradníka Okresného súdu v Žiline pod sp. zn. 2M/16/2016. V priebehu mediácie sa obvinený k spáchaniu skutku, ktorý sa mu kladie za vinu, priznal v plnom rozsahu, obsahu obvinenia porozumel a je si vedomý dôsledkov schválenia zmieru. So schválením zmieru súhlasil a tento uzatvoril s poškodenou stranou dobrovoľne. Rovnako bol zo strany mediačného a probačného úradníka vypočutý aj samotný poškodený (zástupca), ktorý taktiež uviedol, že súhlasí so schválením zmieru, ktorý uzatvoril s obvineným dobrovoľne. Poškodený žiadal od obvineného úhradu škody vo výške 1.414,90-Eur, pričom táto suma bola obvineným poškodenému aj uhradená. 
Z listinných dôkazov, zabezpečených v priebehu prípravného konania vypovedajúcich o osobe páchateľa vyplýva, že obvinený nebol doposiaľ potrestaný súdom. 
	V rámci dohody o uzatvorení zmieru zo dňa 21.10.2016 XXXXX stanovil mediačný a probačný úradník peňažnú sumu určenú na verejnoprospešné účely na 100,- Eur, pričom 50 %, z tejto peňažnej sumy, teda 50,- Eur bude určených štátu na peňažnú pomoc poškodeným trestnými činmi a 50 % z tejto peňažnej sumy, teda suma 50,- Eur, bude určená XXXXX
Celá suma 100- Eur, teda suma určená na verejnoprospešné účely bola obvineným vložená na depozitný účet Krajskej prokuratúry v Žiline, XXXXX, variabilný symbol 5511, konštantný symbol 0308 a špecifický symbol 291715. Súčasťou listinných podkladov predložených po ukončení mediácie je aj doklad potvrdzujúci zaplatenie uvedenej peňažnej sumy obvineným vo výške 100,- Eur.
	Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečine, za ktorý Trestný zákon vo svojej osobitnej časti ustanovuje trest odňatia slobody s hornou hranicou trestnej sadzby neprevyšujúcou päť rokov, a boli splnené podmienky uvedené v § 220 ods. 1 písm. a/ až c/ Tr. poriadku.	
Na základe uvedeného som rozhodol tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu nie je prípustná sťažnosť. 

JUDr. Michal Jamrich 
prokurátor